
 18.5.2018
 BG
 Официален вестник на Европейския съюз
 L 123/6
 РЕГЛАМЕНТ ЗА ИЗПЪЛНЕНИЕ (ЕС) 2018/730 НА КОМИСИЯТА
 от 4 май 2018 година
 за определяне на техническата информация, необходима за изчисляването, за целите на отчитането, на техническите резерви и основните собствени средства при референтни дати от периода 31 март 2018 г. — 29 юни 2018 г., в съответствие с Директива 2009/138/ЕО на Европейския парламент и на Съвета относно започването и упражняването на застрахователна и презастрахователна дейност
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (1), и по-специално член 77д, параграф 2, трета алинея от нея,
 като има предвид, че:
 (1)
 С цел застрахователните и презастрахователните предприятия да могат при еднакви условия да изчисляват за целите на Директива 2009/138/ЕО техническите резерви и основните собствени средства, за всяка референтна дата следва да се определи техническата информация за съответните срочни структури на безрисковия лихвен процент, за основните спредове за изчисляване на изравнителната корекция и за корекциите за променливост.
 (2)
 Използваната от застрахователните и презастрахователните предприятия техническа информация следва да се основава на пазарните данни към края на последния месец, предшестващ първата референтна отчетна дата, за която се прилага настоящият регламент. На 6 април 2018 г. Европейският орган за застраховане и професионално пенсионно осигуряване предостави на Комисията техническата информация, отнасяща се до пазарните данни към края на март 2018 г. Тази информация бе публикувана на 6 април 2018 г. в съответствие с член 77д, параграф 1 от Директива 2009/138/ЕО.
 (3)
 Тъй като е наложително техническата информация да бъде достъпна без забавяне, влизането в сила на настоящия регламент е неотложно.
 (4)
 Поради съображения от пруденциален характер е необходимо при изчисляването на техническите резерви и основните собствени средства застрахователните и презастрахователните предприятия да използват една и съща техническа информация, независимо от датата, на която докладват на съответните компетентни органи. Поради това настоящият регламент следва да се прилага от първата референтна отчетна дата, за която се прилагат неговите разпоредби.
 (5)
 За да може във възможно най-кратки срокове да се обезпечи правната сигурност и поради надлежно обосновани съображения, свързани с належащата потребност от незабавен достъп до информацията за съответната срочна структура на безрисковия лихвен процент, е необходимо мерките, предвидени в настоящия регламент, да се приемат в съответствие с член 8 във връзка с член 4 от Регламент (ЕС) No 182/2011 на Европейския парламент и на Съвета (2),
 ПРИЕ НАСТОЯЩИЯ РЕГЛАМЕНТ:
 Член 1
 1. Застрахователните и презастрахователните предприятия използват техническата информация, посочена в параграф 2, при изчисляването, за целите на отчитането, на техническите резерви и основните собствени средства при референтни дати от периода 31 март 2018 г. — 29 юни 2018 г.
 2. За всяка съответна валута, техническата информация, използвана за изчисляването на най-добрата прогнозна оценка в съответствие с член 77 от Директива 2009/138/ЕО, на изравнителната корекция — в съответствие с член 77в от посочената директива, и на корекцията за променливост — в съответствие с